
          Republika Hrvatska
TRGOVAČKI SUD U ZAGREBU
        Zagreb, Amruševa 2/II
			                                     		20 St-1538/19-2
(Stpn-239/15)

R E P U B L I K A   H R V A T S K A       

R J E Š E N J E

	TRGOVAČKI SUD U ZAGREB, po sucu pojedincu Luciji Butigan, postupajući po prijedlogu dužnika GORUP STOČARSTVO d.o.o.,Tomaševec (Grad Klanjec),Tomaševec 2,  OIB 97328499380,  dana 8. srpnja 2019. godine

r i j e š i o    j e

	Prijedlog dužnika GORUP STOČARSTVO d.o.o.,Tomaševec (Grad Klanjec),Tomaševec 2,  OIB 97328499380, za sklapanje predstečajne nagodbe se odbacuje.

Obrazloženje

Predlagatelj je, na temelju članka 66. stavak 1. Zakona o financijskom poslovanju i predstečajnoj nagodbi (Narodne novine br. 108/12, 144/12, 81/13, 113/13 - dalje ZFPPN), ovom sudu podnio prijedlog za sklapanje predstečajne nagodbe, te je Rješenjem od 25. ožujka 2019.godine dužniku naloženo da podneseni prijedlog dopuni, odnosno, da dostavi traženu dokumentaciju,  a kako je to sve  u toč. I citiranog rješenja decidirano navedeno.

 Nadalje, toč. II Rješenja od 25. ožujka 2019. predlagatelj je  upozoren, da ukoliko u dodjeljenom roku ne postupi po nalogu suda, da će sud postupiti sukladno čl. 109. st. 4 Zakona o parničnom postupku (Narodne novine broj: 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 148/11, 25/13, dalje ZPP).

Predlagatelj u dodjeljenom roku, kao niti do pisanja ovog rješenja, nije postupio po nalogu suda, pa je sud sukladno čl. 109. st.4.  ZPP-a, a u svezi  s čl. 10. Stečajnog zakona (NN 71/15,104/17,dalje SZ), donio ovo rješenje.

U Zagrebu, 8. srpnja 2019.

   S U D A C

                                      					LUCIJA BUTIGAN,v.r.






UPUTA O PRAVNOM LIJEKU:
Protiv ovog rješenja može se podnijeti žalba Visokom trgovačkom sudu RH u 3(tri) primjerka putem ovog suda, u roku od 8 dana od dana dostave istoga na mrežnoj stranici e-Oglasna ploča Trgovačkog suda u Zagrebu.

Za točnost otpravka-ovlašteni službenik
Monika Grbac

